open-index/open-wikipedia-markdown huggingface dataset:
Μεντενίν

240px|thumb|right|Αγορά της Μεντενίν
Η **Μεντενίν** είναι πόλη της Τυνησίας, πρωτεύουσα του ομώνυμου Κυβερνείου. Βρίσκεται στη ΝΑ. Τυνησία στη πεδιάδα Τζεφάρα, ΝΔ. της νήσου Τζέρμπα, δεν είναι παράλια πόλη πλην όμως αποτελεί το μεγαλύτερο εμπορικό κέντρο της περιοχής παρά τα σύνορα με τη Λιβύη. Από την πρωτεύουσα της χώρας την Τύνιδα απέχει 482 χλμ. και από την Κίμπις ή Γκαμπές 75 χλμ. Ο πληθυσμός της κατά την απογραφή του 2004 ήταν 61.705 κάτοικοι.

Την πόλη αυτή φαίνεται να την δημιούργησαν οι Βέρβεροι οι οποίοι και την ανέδειξαν σε μεγάλο εμπορικό κέντρο. Σήμερα στη πόλη αυτή εδρεύει το Συμβούλιο Ανάπτυξης της Νοτίου Τυνησίας. Υφίστανται εργοστάσια γαλακτοκομίας, ελαιουργίας, κεραμοποιίας και ποτοποιίας ανθρακούχων ποτών. Διαθέτει ανώτερα τεχνολογικά ινστιτούτα, που συμπληρώνουν την εκπαίδευση καθώς και μεγάλο νοσοκομείο που φέρει το όνομα του πρώην προέδρου της χώρας Μπουργκίμπα.

## Δεύτερος Παγκόσμιος Πόλεμος
Στη περιοχή της πόλης αυτής τον Μάρτιο του 1943, στον πόλεμο της ερήμου, συνέβη η ιστορική ομώνυμη μάχη μάχη της Μεντενίν όπου η αντεπίθεση του Ρόμελ  κατά της 8ης βρετανικής Στρατιάς υπήρξε ανεπιτυχής. Στην επιχείρηση αυτή είχε λάβει μέρος με τις βρετανικές δυνάμεις και ο ελληνικός Ιερός Λόχος Μέσης Ανατολής.

## Ταινίες
* Εκεί γυρίστηκαν μερικά επεισόδια των Star Wars.
* Εκεί γυρίστηκε το τελευταίο επεισόδια του τηλεοπτικού προγράμματος La Femme Nikita (Καναδάς)
* Εκεί γυρίστηκε το 2ο επεισόδια (Confirmed Dead) της 4ης σεζόν του αμερικάνικου τηλεοπτικού προγράμματος ***[[Οι Αγνοούμενοι]]***.

## Εξωτερικοί σύνδεσμοι

* Lexicorient 

Κατηγορία:Πόλεις της Τυνησίας
The Last Airbender (βιντεοπαιχνίδι)

Το ***The Last Airbender*** είναι βιντεοπαιχνίδι δράσης βασισμένο στην ομώνυμη ταινία, το οποίο κυκλοφόρησε για τα σε Wii και Nintendo DS. Κυκλοφόρησε στις 29 Ιουνίου του 2010 στην Αμερική, στις 6 Αυγούστου του 2010 στην Ευρώπη, ενώ στην Αυστραλία το Σεπτέμβριο του ίδιου έτους. 

## Χαρακτήρες
Οι χαρακτήρες του παιχνιδιού περιλαμβάνουν τον Άανγκ, ο οποίος έχει τη δυνατότητα να ελέγχει και τα 4 στοιχεία της φύσης, και τον Ζούκο, ο οποίος ελέγχει τη φωτιά, καθώς και βόμβες.

## Πλοκή

Το βιντεοπαιχνίδι βασίζεται στον πρώτο κύκλο της σειράς κινουμένων σχεδίων *[[Άβαταρ: Ο Τελευταίος Ανεμοδαμαστής|Avatar: The Last Airbender]]* και στην ταινία *[[Ο Τελευταίος Μαχητής του Ανέμου|The Last Airbender]]*.

## Εξωτερικοί σύνδεσμοι
* The Last Airbender - Wii 
* Official game page from THQ.com 

Κατηγορία:Βιντεοπαιχνίδια δράσης
Κατηγορία:Βιντεοπαιχνίδια του Wii
Κατηγορία:Βιντεοπαιχνίδια του Nintendo DS
Κατηγορία:Βιντεοπαιχνίδια του 2010
Κατηγορία:Βιντεοπαιχνίδια της THQ
Κατηγορία:Avatar: The Last Airbender (βιντεοπαιχνίδια)
Επώνυμος ήρωας

**Επώνυμος ήρωας** ονομάζεται ο ήρωας που έχει δώσει το όνομά του σε μια περιοχή, πόλη ή νησί ή ακόμη και σε λαό. Ο όρος χρησιμοποιήθηκε στην αρχαία Ελλάδα, αλλά η χρήση του συνεχίζεται έως και σήμερα. Η χρήση του όρου επώνυμος γενικότερα αφορά αυτόν του οποίου η ονομασία δόθηκε σε πρόσωπο ή πράγμα.

Παραδείγματα επώνυμων ηρώων:
* Άνδρος, επώνυμος ήρωας και οικιστής του νησιού Άνδρου.
* Αρκάς, επώνυμος ήρωας της Αρκαδίας και γενάρχης των Αρκάδων.
* Θέσπιος, επώνυμος ήρωας της πόλης των Θεσπιών της Βοιωτίας.
* Θήβη, επώνυμη ηρωίδα των Θηβών της Βοιωτίας. 
* Ιταλός, επώνυμος ήρωας της Ιταλίας.
* Λοκρός, γενάρχης, βασιλιάς και επώνυμος ήρωας της φυλής των Λοκρών.
* Πατρέας, επώνυμος ήρωας και οικιστής των Πατρών.
* Πίερος, επώνυμος ήρωας της Πιερίας.

*
Κίτρον (ηδύποτο)

Το **Κίτρον** είναι ένα ηδύποτο (λικέρ) λεμονιού που παράγεται στη Νάξο. Φτιάχνεται από το φρούτο και τα φύλλα του δέντρου κίτρον, το οποίο είναι παρόμοιο με τη λεμονιά αλλά έχει δυνατότερη και λίγο διαφορετική γεύση.

Το Κίτρον έρχεται σε τρεις εκδοχές. Η πρασινή εκδοχή είναι πιο γλυκιά και έχει λιγότερο αλκοόλ. Η κίτρινη εκδοχή είναι η δυνατότερη και έχει τη λιγότερη ζάχαρη. Το καθαρό Κίτρον είναι κάτι ενδιάμεσο, και συστήνεται κυρίως στους νέους καταναλωτές για να το δοκιμάσουν.

Το ποτό ήταν για λίγο στη μόδα στις αρχές της δεκαετίας του ογδόντα, αλλά σήμερα είναι δύσκολο να το βρει κανείς έξω από τη Νάξο εξαιτίας της έλλειψης των ομώνυμων δέντρων. 

## Αποστακτήριο
Το πρώτο οινοπνευματοποιείο άνοιξε το 1896 στο χωριό Χαλκί από τον Μάρκο Βαλληνδρά, το οποίο την εποχή εκείνη έκανε εξαγωγές στη Ρωσία, την Αίγυπτο, τη Μικρά Ασία, τις ΗΠΑ κ. α.

## Διαδικασία παραγωγής
Το αρχικό στάδιο είναι η συγκομιδή των φύλλων του δέντρου το μήνα Σεπτέμβριο. Στη συνέχεια, τα φύλλα απαλλάσσονται από τα ξερά τμήματα και αποστάζονται. Το αιθέριο έλαιό τους διαλύεται μέσα σε οινόπνευμα και το απόσταγμα με την προσθήκη νερού, ζάχαρης και φυτικής χρωστικής εξελίσσεται στους προαναφερθέντες τρεις τύπους του ποτού.

## Πηγές
*
*Η ποτοποιία Βαλληνδρά και το κίτρο Νάξου

Κατηγορία:Λικέρ
Κατηγορία:Νάξος
Κατηγορία:Κυκλαδίτικη κουζίνα
Nicktoons Nitro

Το ***Nicktoons Nitro*** είναι βιντεοπαιχνίδι στο οποίο συμμετέχουν χαρακτήρες από τις σειρές SpongeBob SquarePants, Danny Phantom, The Adventures of Jimmy Neutron: Boy Genius, , The Fairly OddParents και Invader Zim. Η πρώτη arcade έκδοση κυκλοφόρησε το 2009, ενώ η έκδοση για τα Wii, Xbox 360, PlayStation Portable και Nintendo DS το 2010.

## Χαρακτήρες

*Μπόμπ Σφουγγαράκης
*Ντάνι Φάντομ
*Τζίμμυ Νιούτρον
*Τίμι Τέρνερ
*Ζιμ
*Άανγκ
*Έβιλ Νίτρο

## Μέρη

Βυθός του Μπικίνι (Bikini Bottom)
*Ζώνη των Φαντασμάτων (Ghost Zone)
*Ρέτροβιλ (RetroLand)
*Νεραιδόκοσμος (Fairy World)
*Ίρκεν Σίτι (Irken City)
*4 Λαοί (Four Nations)
*Πλανήτης Νίτρο (Planet Nitro)

## Φωνές

* Τομ Κέννι 
*Ντέιβιντ Κάουφμαν
* Ντέμπι Ντέρριμπερρι 
*Τάρα Στρονγκ
* Ρίτσαρντ Στίβεν Χόρβιτζ
* Ζάχαρι Τίλερ Έισεν

## Παραπομπές



## Εξωτερικοί σύνδεσμοι
* Raw Thrills - Nicktoons Nitro
* News Article

Κατηγορία:Βιντεοπαιχνίδια του 2009
Κατηγορία:Βιντεοπαιχνίδια του 2010
Κατηγορία:Βιντεοπαιχνίδια του Wii
Κατηγορία:Βιντεοπαιχνίδια του Xbox 360
Κατηγορία:Βιντεοπαιχνίδια του PlayStation Portable
Κατηγορία:Βιντεοπαιχνίδια του Nintendo DS
Κατηγορία:Avatar: The Last Airbender (βιντεοπαιχνίδια)
Κόρακας (ακρωτήριο Πάρου)

thumb|250px|Το ακρωτήριο με τον φάρο
Το **Ακρωτήριο Κόρακας**, ή *Άκρα Κόρακας*, (Cape Korax) είναι το βορειότερο ακρωτήριο της νήσου Πάρου που οριοθετεί την δυτική είσοδο του όρμου Νάουσας. Αποτελεί απόληξη μικρής χερσονήσου.

Επί του ακρωτηρίου αυτού που έχει ύψος,  από την επιφάνεια της θάλασσας,  60 μ. (197 πόδια), έχει ανεγερθεί τετράγωνο πυργωτό οίκημα ύψους 10 μέτρων (33 πόδια), όπου και ο σπουδαίος πελαγοδρομικός ομώνυμος Φάρος με φωτεινή εμβέλεια περίπου 9 μίλια. Η από ξηράς πρόσβαση στο Φάρο είναι δυνατή είτε από την περιοχή Κολυμπήθρες που συνεχίζει ο δρόμος, είτε από τον ορμίσκο του Άη Γιάννη, τον εσωτερικό βορειοδυτικό του όρμου Νάουσας.

Από το ακρωτήριο Άγιος Φωκάς, που οριοθετεί προς βορρά την είσοδο - έξοδο του όρμου της Παροικιάς μέχρι το Ακρωτήριο Κόρακας μεσολαβούν η Άκρα Μαΐστρος  και η Άκρα Βορεινό.

## Σημειώσεις
Λεπτομερείς ναυτιλιακές πληροφορίες για την περιοχή αυτή παρέχει ο Ελληνικός Πλοηγός 2ος τόμος και ιδιαίτερα ο χάρτης ελληνικής έκδοσης: **ΧΕΕ-34**, που αποτελεί τον λιμενοδείκτη του όρμου Νάουσας καθώς και ο **ΧΕΕ-423** που καλύπτει όλες τις ΝΑ. Κυκλάδες.

## Εξωτερικοί σύνδεσμοι
* faroi.com: Ο πέτρινος παραδοσιακός φάρος στο ακρωτήριο Κόρακας στο νησί της Πάρου

Κατηγορία:Ακρωτήρια της Πάρου
Αμπελάς Πάρου

Ο **Αμπελάς** είναι χωριό της Πάρου. Υπάγεται δοικητικά στη δημοτική κοινότητα Νάουσας, του δήμο Πάρου, της περιφερειακής ενότητας Πάρου, στην περιφέρεια Νοτίου Αιγαίου, σύμφωνα με το πρόγραμμα *Καλλικράτης*, καθώς και των μεταβολών μετά από αυτό το πρόγραμμα. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Πάρου του νομού Κυκλάδων, στο γεωγραφικό διαμέρισμα Νήσων Αιγαίου.

## Γεωγραφικά στοιχεία
Ο Αμπελάς είναι παράλιος οικισμός στο βορειοανατολικό τμήμα της Πάρου. Βρίσκεται στην πεδινή περιοχή των «Λιβαδίων», κοντά στον περιφερειακό επαρχιακό δρόμο Παροικιάς-Μάρπησσας και σε μέσο σταθμικό υψόμετρο 10 μέτρα. Απέχει 5 χιλιόμετρα νοτιοανατολικά της Νάουσας και 13 χιλιόμετρα περίπου Α.-ΒΑ. της Παροικιάς.

### Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1928 και προσαρτήθηκε στην κοινότητα Ναούσης της Πάρου. Καταργήθηκε το 1940 και επαναναγνωρίστηκε το 1981. Με το ΦΕΚ 244Α - 04/12/1997 αποσπάστηκε από την κοινότητα Ναούσης και προσαρτήθηκε στον δήμο Πάρου. 
## Γενικά στοιχεία
Παλαιότερα ο Αμπελάς αποτελούσε ένα μικρό ψαροχώρι, πασίγνωστο όμως στους αλιείς των Κυκλάδων για τις πλούσιες σε αλίευμα "καλάδες" στη θαλάσσια περιοχή του. Έγινε, επίσης, γνωστός από την αναφορά του στο νησιώτικο τραγούδι της Ειρήνης Κονιτοπούλου Λεγάκη «Θα πάρω μια ψαρόβαρκα», στους στίχους: ...*θα πάω να βρω τον Βεντουρή που ΄χει το τρεχαντήρι, να πάω να βγω στον Αμπελά που ΄ναι το πανηγύρι*. 
Σήμερα ο Αμπελάς παρουσιάζει σημαντική τουριστική ανάπτυξη με ανάλογη ξενοδοχειακή υποδομή. Το αλιευτικό καταφύγιο που υφίσταται είναι μικρό με περιορισμένες δυνατότητες εξυπηρέτησης. Στην περιοχή του Αμπελά καλλιεργούνται σιτηρά, κηπευτικά και αμπέλια.
## Αξιοθέατα
*Η εκκλησία του Αγίου Φανουρίου, στο κέντρο του οικισμού
*Το εκκλησάκι Αγίας Άννας και Σωτήρος, βόρεια του οικισμού
*Η Μονή του Αγίου Αντωνίου, στη θέση «Καντινέλια», νοτιοδυτικά του οικισμού
*Η παραλία και το γραφικό λιμανάκι του οικισμού
*Η παραλία «Άσπρος Γκρεμός», βόρεια του οικισμού

## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1981, 2006 (ΠΛΜ)
*Περιοδικό «Διακοπές», εκδ. Δ.Ο.Λ.,  2010
*Χάρτες «ROAD» (Πάρος 1:50.000)
*eetaa.gr

## Εξωτερικοί σύνδεσμοι
*https://www.youtube.com/watch?v=ghXojZqw1jM

Κατηγορία:Χωριά της περιφερειακής ενότητας Πάρου
Γιώργος Μπόμπολας

Ο **Γεώργιος Μπόμπολας** (Πειραιάς, 14 Φεβρουαρίου 1928 - Αθήνα, 11 Απριλίου 2023) ήταν Έλληνας επιχειρηματίας και εκδότης.

## Βιογραφία
Γεννήθηκε στον Πειραιά με καταγωγή από τη Μεσσηνία και τη Λακωνία. Ο πατέρας του ήταν αντάρτης του Ελληνικού Λαϊκού Απελευθερωτικού Στρατού και πολέμησε στην Εθνική Αντίσταση. Ο ίδιος ο Μπόμπολας συνελήφθη σε ηλικία 14 ετών από τους Γερμανούς επειδή έγραφε συνθήματα υπέρ της Αντίστασης σε τοίχους στην Καστέλλα. Συνέχισε τη δράση του ως μέλος της ΕΠΟΝ. Αργότερα σπούδασε πολιτικός μηχανικός στο Εθνικό Μετσόβιο Πολυτεχνείο και αναζήτησε δουλειά στο υπουργείο Δημοσίων Έργων χωρίς αποτέλεσμα, καθώς είχε φακελωθεί ως κομμουνιστής. Έτσι στράφηκε στον ιδιωτικό τομέα και ίδρυσε την κατασκευαστική εταιρεία *«Τεχνοδομή»* με βασικό συνέταιρο τον μετέπειτα υπουργό Δημοσίων Έργων Ευάγγελο Κουλουμπή.

Μεταπολιτευτικά οι δραστηριότητές του συγκεντρώνονταν, κατά κύριο λόγο, στις κατασκευές, την ενέργεια και τα μέσα μαζικής ενημέρωσης, με όχημα δύο εταιρείες:
*την Ελλάκτωρ, που προέκυψε μετά από τη συγχώνευση των Άκτωρ ΑΤΕ και Ελληνική Τεχνοδομική ΑΕ το 1999.
*την Πήγασος Εκδοτική, στην οποία ανήκαν ο τηλεοπτικός σταθμός Mega Channel (κατά 25%, έως τον Νοέμβριο του 2019, έπειτα από την εξαγορά του σταθμού από την Alter Ego Media του εφοπλιστή Βαγγέλη Μαρινάκη), οι εφημερίδες Έθνος και Ημερησία (έως το 2017), και μια σειρά ιστοσελίδων και περιοδικών εντύπων.

Επιπλέον κατείχε ποσοστό του Καζίνο της Πάρνηθας, καθώς και ποσοστά στην Αττική Οδό και τα ορυχεία χρυσού στη Χαλκιδική.

Τη δεκαετία του 1980 κατηγορήθηκε ως πράκτορας των σοβιετικών μυστικών υπηρεσιών (Κα-Γκε-Μπε), αρχικά από τον Παύλο Αναστασιάδη, ανταποκριτή στην Ελλάδα της βρετανικής εφημερίδας Daily Telegraph, και έπειτα και από το περιοδικό Economist.

Ο Γιώργος Μπόμπολας, με δικηγόρο τον Στάθη Αλεξανδρή (υπουργό του Ανδρέα Παπανδρέου), ξεκίνησε δικαστικό αγώνα και δικαιώθηκε, καθώς ο Αναστασιάδης καταδικάστηκε για συκοφαντική δυσφήμηση από την ελληνική Δικαιοσύνη, ενώ ο Economist υποχρεώθηκε από τη βρετανική Δικαιοσύνη να πληρώσει χρηματική αποζημίωση και να ζητήσει συγγνώμη από τον Μπόμπολα.

Απεβίωσε στις 11 Απριλίου 2023, στο ιδιωτικό νοσοκομείο «Ιασώ», από επιπλοκές κατάγματος στο ισχίο.

## Πηγές
*Βόμβα με το «Εθνος» enet.gr (αρχειοθετημένο αντίγραφο από Internet Archive)

## Παραπομπές


## Εξωτερικοί σύνδεσμοι
*Ελλάκτωρ Α.Ε.

Κατηγορία:Έλληνες επιχειρηματίες
Κατηγορία:Έλληνες εκδότες
Skillet

Οι **Skillet** είναι χριστιανικό Nu Metal συγκρότημα από τις Ηνωμένες Πολιτείες, που έχει προταθεί δύο φορές για Βραβείο Γκράμι. Οι Skillet έχουν κυκλοφορήσει οκτώ άλμπουμ και τα τελευταία 13 χρόνια, έχουν εκτίνει τον ήχο τους σε διάφορα ήδη της ροκ, όπως Χαρντ ροκ, Συμφωνική ροκ, κ.λπ.. Τον Μάρτιο του 2010, είχαν πουλήσει 1,6 εκατομμύρια άλμπουμ σε όλο τον κόσμο.

## Δισκογραφία
 

## Υποσημειώσεις

## Εξωτερικοί σύνδεσμοι

*  
* 

Κατηγορία:Χριστιανικά συγκροτήματα
Κατηγορία:Αμερικανικά hard rock συγκροτήματα
Κατηγορία:Αμερικανικά nu metal συγκροτήματα
Κατηγορία:Μουσικά συγκροτήματα από το Τενεσί
Πρωτάθλημα χειροσφαίρισης Α1 εθνικής κατηγορίας ανδρών 2009-2010

Το πρωτάθλημα χάντμπολ της περιόδου 2009-10 κατέκτησε ο ΠΑΟΚ για δεύτερη συνεχόμενη χρονιά ενώ υποβιβάστηκαν οι Γ.Α.Σ Κιλκίς και Α.Ο.Δ. Θερμαϊκού. Το πρωτάθλημα διεξήχθη σε δύο φάσεις. Η πρώτη φάση αποτελούσε την κανονική περίοδο ενώ η δεύτερη φάση τα play off. Στην δεύτερη φάση οι ομάδες χωρίστηκαν σε τρεις ομίλους ανάλογα με την θέση που είχαν κατακτήσει μετά το τέλος της κανονικής περιόδου. Στον πρώτο όμιλο συμμετείχαν οι ομάδες που είχαν κατακτήσει τις θέσεις 1-4, στον δεύτερο συμμετείχαν οι ομάδες που είχαν κατακτήσει τις θέσεις 5-8 και στον τρίτο συμμετείχαν ομάδες που είχαν κατακτήσει τις θέσεις 9-12. 
 
## Κανονική περίοδος
### Βαθμολογία

*Ο Πανελλήνιος ξεκίνησε το πρωτάθλημα με αφαίρεση τεσσάρων βαθμών, επειδή δεν μετείχε στις ευρωπαϊκές διοργανώσεις.

## Πλέι οφ, θέσεις 1−4
Στα πλέι οφ και στα πλέι άουτ, οι ομάδες μετέφεραν τους μισούς από τους βαθμούς που πήραν στην κανονική περίοδο.Ο πρώτος της κανονικής περιόδου, ΠΑΟΚ, στα πλέι οφ έδωσε και τους 3 αγώνες στην έδρα του, ο δεύτερος Δούκας έδωσε 2 αγώνες εντός και 1 αγώνα εκτός, ο τρίτος Φίλιππος Βέροιας έδωσε 1 αγώνα εντός και 2 αγώνες εκτός, και η τέταρτη ΑΕΚ έδωσε και τους 3 αγώνες εκτός έδρας. 
Οι ομάδες ξεκίνησαν με τους εξής βαθμούς: ΠΑΟΚ 18, Α.Σ.Ε. Δούκα 16, Φίλιππος 15, ΑΕΚ 15.

## Πλέι οφ, θέσεις 5−8
Τα πέμπτα της κανονικής περιόδου, Βριλήσσια, στα πλέι οφ έδωσαν και τους 3 αγώνες στην έδρα τους, ο έκτος Πανελλήνιος έδωσε 2 αγώνες εντός και 1 αγώνα εκτός, ο έβδομος Ζαφειράκης Νάουσας έδωσε 1 αγώνα εντός και 2 αγώνες εκτός, και ο όγδοος Διομήδης Άργους έδωσε και τους 3 αγώνες εκτός έδρας. 
Οι ομάδες ξεκίνησαν με τους εξής βαθμούς: Βριλήσσια 11, Πανελλήνιος 11, Ζαφειράκης 9, Διομήδης 9.

## Πλέι άουτ
Ο Αερωπός Έδεσσας, που κατετάγη ένατος στην κανονική περίοδο, έδωσε και τους 3 αγώνες στην έδρα του, ο δέκατος Κύδων Χανίων έδωσε 1 αγώνα εντός και 1 εκτός, ενώ ο αγώνας με τον Θερμαϊκό, με τον οποίο ήταν προγραμματισμένο να παίξει εντός δεν έγινε, ο ΓΑΣ Κιλκίς έδωσε 2 αγώνες εκτός, ενώ ο αγώνας με τον Θερμαϊκό, με τον οποίο ήταν προγραμματισμένο να παίξει εντός, επίσης δεν έγινε. Τέλος ο Θερμαϊκός, έδωσε μόνο έναν αγώνα εκτός έδρας, ενώ δεν παρουσιάστηκε στους υπόλοιπους εκτός έδρας αγώνες με τον Κύδονα Χανίων και τον ΓΑΣ Κιλκίς. 
Οι ομάδες ξεκίνησαν με τους εξής βαθμούς: Αερωπός 8, Κύδων 8, Κιλκίς 7, Θερμαϊκός 6.

*Ο Θερμαϊκός μετά τον πρώτο αγώνα με τον Αερωπό Έδεσσας, αποσύρθηκε από τα πλέι άουτ, και μηδενίστηκε στους δύο τελευταίους αγώνες του.

## Τελική κατάταξη

*Ο ΠΑΟΚ με την πρώτη θέση εξασφάλισε την πρόκριση στο Τσάμπιονς Λιγκ, αλλά η Ευρωπαϊκή ομοσπονδία αρνήθηκε να του παραχωρήσει μια θέση στην κορυφαία διοργάνωση.
*Ο Δούκας κατέκτησε το κύπελλο Ελλάδας 2010 και προκρίθηκε στο κύπελλο κυπελλούχων.
*Ο Πανελλήνιος δε θέλησε να συμμετάσχει στο Τσάλεντζ καπ και τη θέση του πήρε η ομάδα των Βριλησσίων.

## Εξωτερικοί σύνδεσμοι
*Ομοσπονδία χειροσφαίρισης, βαθμολογία
*Ιστότοπος contra.gr



2009 2010
Κατηγορία:Χειροσφαίριση το 2009
Κατηγορία:Χειροσφαίριση το 2010
Βαγγέλης Αλεξανδρής

Το λήμμα **Βαγγέλης Αλεξανδρής** μπορεί να αναφέρεται σε κάποιο από τα παρακάτω πρόσωπα:

*Βαγγέλης Αλεξανδρής (καλαθοσφαιριστής), καλαθοσφαιριστής και προπονητής καλαθοσφαίρισης.
*Βαγγέλης Αλεξανδρής (ηθοποιός), ηθοποιός του θεάτρου.
Κανόνας του Μπέργκμαν

Ο **κανόνας του Μπέργκμαν** στη ζωολογία είναι οικογεωγραφικός κανόνας που συσχετίζει το γεωγραφικό πλάτος με την μάζα σώματος των ζώων. Γενικώς σύμφωνα με τον κανόνα, η μάζα σώματος των ατόμων ενός είδους αυξάνεται όσο αυξάνεται το γεωγραφικό πλάτος και το κλίμα γίνεται πιο κρύο, ή από άτομα στενά συγγενικών ειδών που διαφέρουν μόνο ως προς το μέγεθος, είναι αναμενόμενο το μεγαλύτερο είδος να βρίσκεται σε μεγαλύτερο γεωγραφικό πλάτος. Ο κανόνας πήρε το όνομά του από τον Γερμανό βιολόγο του 19ου αιώνα, Κρίστιαν Μπέργκμαν (*Christian Bergmann*), ο οποίος τον πρωτοδιατύπωσε το 1847. Ο κανόνας συχνά εφαρμόζεται μόνο σε θηλαστικά και πουλιά (ενδόθερμα), ωστόσο κάποιοι ερευνητές έχουν βρει στοιχεία για την εφαρμογή του κανόνα και σε εκτόθερμα ζώα. Ο κανόνας του Μπέργκμαν είναι αμφιλεγόμενος και η εγκυρότητά του έχει αμφισβητιθεί, ενώ υπάρχει διαφωνία ανάμεσα στους επιστήμονες για το αν ο κανόνας θα πρέπει να εφαρμόζεται στην ποικιλία εντός ενός είδους ή στην ποικιλία ανάμεσα σε διαφορετικά είδη. Αν και έχουν προταθεί πολλοί μηχανισμοί για την εξήγηση του κανόνα δεν υπάρχει ξεκάθαρη εξήγηση για την ύπαρξη αυτού του μοτίβου.

## Εξηγήσεις
Η πρώτη εξήγηση, η οποία δόθηκε από τον Μπέργκμαν όταν πρωτοδιατύπωσε τον κανόνα, είναι ότι τα μεγαλύτερα ζώα έχουν μικρότερη αναλογία επιφάνειας προς όγκο από ότι τα μικρότερα, έτσι εκπέμπουν λιγότερη θερμότητα ανά μονάδα μάζας, και παραμένουν θερμότερα σε κρύα κλίματα. Από την άλλη, τα θερμότερα κλίματα επιβάλουν την αντίθετη αντιμετώπιση: η θερμότητα σώματος που παράγεται από τον μεταβολισμό πρέπει να εκλύεται γρήγορα παρά να αποθηκεύεται. Έτσι η μεγαλύτερη αναλογία επιφάνειας προς όγκο στα μικρότερα ζώα σε θερμά και ξηρά κλίματα διευκολύνει την απώλεια θερμότητας μέσω του δέρματος και βοηθά την ψύξη του σώματος.

Ωστόσο υπάρχουν κάποιες σημαντικές εξαιρέσεις ειδών με μεγάλη μάζα και μικρή αναλογία επιφάνειας-όγκου που διαβιούν σε θερμά κλίματα, όπως ο Αφρικανικός ελέφαντας. Σε αυτή την περίπτωση ενδέχεται να λειτουργούν παρόμοιες θερμορυθμιστικές βελτιστοποιήσεις, όπως η ομοιοθερμία της μάζας για την αντίσταση σε σημαντική αύξηση της θερμοκρασίας του σώματος στα θερμά κλίματα. Αναφέρεται ότι οι ελέφαντες βρίσκονται πιο συχνά στις σκιές όταν έχουν μικρά, τα οποία έχουν σημαντικά μεγαλύτερη αναλογία επιφάνειας-όγκου, και έτσι είναι πιο επιρρεπή σε αλλαγές της θερμοκρασίας τους εξαιτίας του περιβάλλοντος.

## Παραπομπές


## Πηγές
* 
* 
* 
* 
* 

Κατηγορία:Ζωολογία
Μπεργκμαν
Αστέρια του Λουδοβίκου

**Αστέρια του Λουδοβίκου** (λατ. *Sidera Lodoicea*) είναι το όνομα που δόθηκε από τον αστρονόμο Τζιοβάνι Ντομένικο Κασίνι στους τέσσερις δορυφόρους του Κρόνου που ανακαλύφθηκαν από τον ίδιο κατά τα έτη 1671, 1672 και 1684 και δημοσιεύθηκαν στη δική του εφημερίδα *Découverte de deux nouvelles planètes autour de Saturne* (Ανακάλυψη των δύο πλανητών γύρω από τον Κρόνο) το 1673 και στην *Journal des sçavans* το 1686. Αυτοί οι δορυφόροι σήμερα είναι γνωστοί με τις ακόλουθες ονομασίες, που τους δόθηκαν το 1847:

* Ιαπετός ή Saturn VIII, που ανακάλυψε στις 25 Οκτωβρίου 1671. 
* Ρέα ή Saturn V, που ανακάλυψε στις 23 Δεκεμβρίου 1672. 
* Τηθύς ή Saturn III, που ανακάλυψε στις 21 Μαρτίου 1684. 
* Διώνη ή Saturn IV, που ανακάλυψε στις 21 Μαρτίου, 1684. 

Το όνομά τους το πήραν προς τιμή του Λουδοβίκου ΙΔ΄, καθώς αυτός έδωσε εντολή για την κατασκευή του αστεροσκοπείου του Παρισιού, όπου ο Κασσίνι ήταν διευθυντής. 

Κατηγορία:Φυσικοί δορυφόροι Κρόνου
Χτένια Ρόδου

Τα **Χτένια** (Χτένιες ή Κτένιες) είναι μια βραχώδης και πολύ απότομη νησίδα των Δωδεκανήσων. Βρίσκεται νοτιοδυτικά της Ρόδου απέναντι από τις παραλίες του Μεσαναγρού και της Κατταβιάς. Διοικητικά ανήκει στο Δήμο Ρόδου.

Η λαϊκή παράδοση αναφέρει ότι το νησί δημιουργήθηκε όταν πειρατές άραξαν σε αυτή τη θέση για να λεηλατήσουν την, απέναντι, Μονή Σκιαδενής στη Ρόδο. Όταν επέστρεψαν όμως με τα λάφυρα το πλοίο τους είχε μαρμαρώσει και έτσι δημιουργήθηκε η νησίδα η οποία έχει και το όνομα *πετροκάραβο* επειδή έχει σχήμα πλοίου.

## Παραπομπές


Κατηγορία:Ελληνικές βραχονησίδες
Κυβέρνηση Δημητρίου Βούλγαρη 1874

Η **Κυβέρνηση Δημητρίου Βούλγαρη 1874** (Φεβρουάριος 1874 - Απρίλιος 1875) ήταν η τελευταία κυβέρνηση του Υδραίου αγωνιστή της Επανάστασης του 1821 και πολιτικού της μετά τον Όθωνα περιόδου. Ο Βούλγαρης που κυριάρχησε στην πολιτική σκηνή από την έξωση του Όθωνα και έπειτα, εγκατέλειψε την πολιτική οριστικά μετά τις αντικοινοβουλευτικές πρακτικές της κυβέρνησής του και τις ταραχές που ξεσήκωσαν τον χειμώνα του 1874-1875,  τα λεγόμενα Στηλιτικά.

Μετά την παραίτηση της κυβέρνησης Δεληγιώργη και με βάση τις αλλαγές στην δύναμη των παρατάξεων που είχαν συμβεί λόγω των εκλογών του ίδιου έτους, το κόμμα του Κουμουνδούρου είχε την μεγαλύτερη πλειοψηφία στην νέα βουλή. Παρόλα αυτά, όμως, ο βασιλιάς επέλεξε να δώσει την εντολή σχηματισμού κυβέρνησης στον Δημήτριο Βούλγαρη, αν και αριθμούσε μόνο 12 υποστηρικτές-βουλευτές. Ο Βούλγαρης σχημάτισε μεν κυβέρνηση, αλλά μην έχοντας την πλειοψηφία αδυνατούσε στην ουσία να κυβερνήσει. Τους επόμενους μήνες, ο Βούλγαρης υπέβαλε δυο φορές την παραίτησή του, αλλά ο βασιλιάς δεν τις έκανε δεκτές. Αποφάσισε την προκήρυξη νέων εκλογών για τον Ιούνιο του 1874 και η κυβέρνηση Βούλγαρη κατέκτησε την πλειοψηφία.

Στους επόμενους μήνες όμως, άρχισε η διαρροή των βουλευτών, έτσι που τον Νοέμβριο του 1875 και όταν ήλθε προς ψήφιση στη Βουλή ο προϋπολογισμός του επόμενου έτους, δεν υπήρχε ο απαιτούμενος από το Σύνταγμα αριθμός παρόντων βουλευτών για να ψηφιστεί ο νόμος. Ο προσκείμενος στον Βούλγαρη πρόεδρος της Βουλής Ιωάννης Ζάρκος ξεκίνησε μια πρακτική που συνεχίστηκε και τους επόμενους μήνες, να μετατρέπει τον αριθμό των παρόντων βουλευτών ερμηνεύοντας το άρθρο 56 του Συντάγματος του 1864 κατά το δοκούν και ξεσηκώνοντας τον πολιτικό και νομικό κόσμο της χώρας με τις αντισυνταγματικές πρακτικές του. Ο βασιλιάς υπό το βάρος της κατακραυγής (που πλέον αφορούσε και τον ίδιο, για τις επιλογές του) ζήτησε και πήρε την παραίτηση της κυβέρνησης.

## Σύνθεση υπουργικού συμβουλίου

* Πρωθυπουργός:  Δημήτριος Βούλγαρης
* Υπουργός Εξωτερικών:  Ιωάννης Δεληγιάννης
* Υπουργός Εσωτερικών: Δημήτριος Βούλγαρης
* Υπουργός Οικονομικών: Νικόλαος Παπαμιχαλόπουλος, αντικαταστάθηκε στις 4 Οκτωβρίου 1874 προσωρινά, από τον Βασίλειο Νικολόπουλο
* Υπουργός Στρατιωτικών: Δημήτριος Τριγγέτας, στις 27 Απριλίου 1874 τη θέση του πήρε ο αντισυνταγματάρχης Δημήτριος Γρίβας
* Υπουργός Δικαιοσύνης: Βασίλειος Νικολόπουλος
* Υπουργός Εκκλησιαστικών και Δημοσίας Εκπαιδεύσεως: Ιωάννης Βαλασόπουλος
* Υπουργός Ναυτικών: προσωρινά ο Βασίλειος Νικολόπουλος, στις 27 Απριλίου ο Δημήτριος Τριγγέτας

## Παραπομπές


1874
Κατηγορία:1874
Κατηγορία:1875
Τζον Νοξ

thumb|170px|Ο Τζον Νοξ
Ο **Τζον Νοξ** (*John Knox*, 1514 - 24 Νοεμβρίου 1572) ήταν Σκωτσέζος θεολόγος και συγγραφέας, ηγέτης της Προτεσταντικής Μεταρρύθμισης. Θεωρείται ο ιδρυτής του Πρεσβυτεριανισμού και της αντίστοιχης εκκλησίας στη Σκωτία.

Ο Νοξ ήταν γιος χωρικού. Σπούδασε στο Πανεπιστήμιο του Σεντ Άντριους, και το 1540 έγινε ιερέας. Από νωρίς επηρεάστηκε από τους μεταρρυθμιστές, και εντάχθηκε στο κίνημα που προσπαθούσε να μεταρρυθμίσει την Εκκλησία της Σκωτίας. Αργότερα μετακόμισε στη Γενεύη, όπου συνδέθηκε φιλικά με τον Ιωάννη Καλβίνο, από τον οποίο επηρεάστηκε στην τελική διαμόρφωση των θεολογικών του απόψεων. Όταν το 1559 επέστρεψε στη Σκωτία, ηγήθηκε της Μεταρρύθμισης ενώ ένα χρόνο αργότερα ο Καλβινικός Πρεσβυτεριανισμός ανακηρύχτηκε επίσημη εκκλησία του κράτους από το Σκωτικό Κοινοβούλιο. Ο Νοξ ήταν ένας από τους φλογερότερους αντίπαλους της Καθολικής βασίλισσας της Σκωτίας, Μαρίας Α'. Συνέχισε να κηρύττει μέχρι λίγο πριν πεθάνει.

## Υποσημειώσεις


Κατηγορία:Προτεστάντες θεολόγοι
Κατηγορία:Σκωτσέζοι συγγραφείς
Ένα

Με τον όρο **ένα** μπορεί να εννοείται:

* ο αριθμός 1
* το έτος 1 μ.Χ.
Γιόχαν Λέε

Ο **Γιόχαν Κόνραντ Βίλχελμ Λέε** (γερμ.: *Johann Konrad Wilhelm Löhe*, 1808-1872), ήταν Λουθηρανός ποιμένας και συγγραφέας. Θεωρείται ένας από τους ιδρυτές του κινήματος διακονίας και της Λουθηρανικής Εκκλησίας της Συνόδου του Μιζούρι.

Ο Λέε, από την μικρή γερμανική πόλη Νόιεντετελσάου, έστειλε ποιμένες στη Βόρεια Αμερική, την Αυστραλία, τη Νέα Γουινέα, τη Βραζιλία και την Ουκρανία. Το έργο του για μια σαφή δογματική βάση στη Βαυαρική εκκλησία, μερικές φορές τον οδήγησε σε σύγκρουση με την εκκλησιαστική γραφειοκρατία. Κύρια ανησυχία του ήταν οι ενορίες να μείνουν στηριγμένες στη ζωή της Ευχαριστίας, και να παράγουν ευαγγελιστικό και κοινωνικό έργο. Πολλές Λουθηρανικές κοινότητες στο Μίτσιγκαν, το Οχάιο, και την Αϊόβα επηρεάστηκαν από ιεραπόστολους που απόστειλε ο Λέε.

Η μνήμη του τιμάται από τις Λουθηρανικές εκκλησίες στις 2 Ιανουαρίου.

## Παραπομπές


Κατηγορία:Λουθηρανισμός
Κατηγορία:Γερμανοί θεολόγοι
Κατηγορία:Γερμανοί συγγραφείς
Στάδιο Εσκίσεχιρ Ατατούρκ

Το **Στάδιο Εσκίσεχιρ Ατατούρκ** (τουρκικά: *Eskişehir Atatürk Stadyumu*) είναι γήπεδο στην πόλη του Εσκίσεχιρ. Φέρει το όνομα του Μουσταφά Κεμάλ Ατατούρκ σαν φόρο τιμής στον ηγέτη που έφτιαξε τη σημερινή Τουρκία. Κατασκευάστηκε το 1962 ενώ άνοιξε τις πύλες του την ίδια χρονιά. Τότε το γήπεδο αυτό είχε χωρητικότητα 13.520 θέσεων. Αργότερα μεγάλωσε η έκταση του γηπέδου με αποτέλεσμα να γίνουν 18.495 θέσεις. Ανήκει στην ομάδα της Εσκίσεχιρσπορ που το εγκατέλειψε καθώς δημιουργήθηκε το Νέο Στάδιο Εσκίσεχιρ. Το τελευταίο είναι ένα από τα λίγα στάδια που δεν χρησιμοποιούν το ιστορικό όνομα «Ατατούρκ».

## Παραπομπές


## Εξωτερικοί σύνδεσμοι

*Εσκισεχίρ Ατατούρκ Στάντιουμ, πληροφορίες.

Κατηγορία:Στάδια ποδοσφαίρου στην Τουρκία
Κατηγορία:Εσκισεχίρ
Κατηγορία:Εσκισεχίρσπορ
Έτος μηδέν

«**Έτος μηδέν**» δεν υπάρχει ούτε στο Γρηγοριανό ούτε και στο Ιουλιανό ημερολόγιο, όπου μετά το έτος 1 π.Χ. ακολουθεί κατευθείαν το έτος 1 μ.Χ. 

Έτος μηδέν υπάρχει όμως στο αστρονομικό σύστημα χρονολόγησης και στο ISO 8601, καθώς και στο Βουδιστικό και Ινδουιστικό ημερολόγιο.

## Παραπομπές


## Πηγές
*Introduction to Calendars 

Κατηγορία:Έτη
Κατηγορία:Ουράνιο σύστημα συντεταγμένων
Έιβιντ Μπέργκραβ

Ο **Έιβιντ Γιόζεφ Μπέργκραβ** (νορβηγικά: *Eivind Josef Berggrav*, 25 Οκτωβρίου 1884-14 Ιανουαρίου 1959) ήταν Νορβηγός Λουθηρανός επίσκοπος και προκαθήμενος της Εκκλησίας της Νορβηγίας.

Ο Μπέργκραβ επέδειξε άκαμπτη αντίσταση κατά της Ναζιστικής κατοχής της Νορβηγίας κατά τη διάρκεια του Β' Παγκοσμίου Πολέμου. Όταν η Εκκλησία της Νορβηγίας διατάχθηκε από τους Ναζί να τροποποιήσει λειτουργικές πρακτικές της, ο Μπέργκραβ αρνήθηκε να συμμορφωθεί. Στις 9 Απριλίου 1942, συνελήφθη μαζί με άλλα τέσσερα μέλη της Συνόδου, και αρχικά φυλακίστηκε σε στρατόπεδο συγκέντρωσης. Τελικά, τέθηκε σε κατ' οίκον περιορισμό με την απαγόρευση να δει οποιονδήποτε άλλο εκτός από τους Γερμανούς φρουρούς του, κατάσταση στην οποία παρέμεινε κατά το μεγαλύτερο μέρος του πολέμου. Παρ' όλα αυτά μέσα από την απομόνωση που του είχε επιβληθεί, κατάφερε να οργανώσει την παραίτηση σχεδόν του συνόλου των λειτουργών της Εκκλησίας της Νορβηγίας, σε ένδειξη διαμαρτυρίας προς τη Ναζιστική κατοχή. Η Εκκλησία στη Νορβηγία δεν ήταν διαχωρισμένη με το κράτος, και η παραίτηση των Λουθηρανών λειτουργών έστειλε ισχυρό μήνυμα στους πολίτες, για ανυπακοή προς τη Ναζιστική κυβέρνηση καθώς *δεν έπρεπε να υπάρχει υπακοή στους τύραννους, ανεξαρτήτως κόστους*. 

Ο Μπέργκραβ υπήρξε επίσης μια από τις σημαντικότερες μορφές του οικουμενισμού στον 20ο αιώνα. Η μνήμη του τιμάται από την Ευαγγελική Λουθηρανική Εκκλησία στην Αμερική στις 14 Ιανουαρίου.

## Υποσημειώσεις


Κατηγορία:Λουθηρανισμός
Κατηγορία:Επίσκοποι του 20ού αιώνα
Κατηγορία:Νορβηγοί
Τζόναθαν Έντουαρντς

Ο **Ιωνάθαν** ή **Τζόναθαν Έντουαρντς** (αγγλ.: *Jonathan Edwards*, 5 Οκτωβρίου 1703 – 22 Μαρτίου 1758) ήταν Αμερικανός θεολόγος, κήρυκας και ιεραπόστολος στους ιθαγενείς πληθυσμούς της Αμερικής. Ο Έντουαρντς είναι ευρέως αποδεκτός ως ένας από πιο σημαντικούς και αυθεντικούς φιλοσοφικούς θεολόγους, και ως ένας από τους μεγαλύτερους διανοούμενους της Αμερικής. Το θεολογικό έργο του Έντουαρντς έχει ευρύ πεδίο εφαρμογής, αλλά συνήθως συνδέεται με την υπεράσπισή της Μεταρρυθμισμένης θεολογίας, της μεταφυσικής του θεολογικού ντετερμινισμού, και της Πουριτανικής κληρονομιάς.

Ο Έντουαρντς γεννήθηκε στο Κοννέκτικατ, και αφού σπούδασε στο Γέιλ, το 1727 χειροτονήθηκε ποιμένας σε μια εκκλησία στη Μασσαχουσέτη. Για πολλά χρόνια τα κηρύγματά του είχαν συγκλονίσει την Νέα Αγγλία, όμως η ακραία Καλβινιστική ορθοδοξία του αμφισβητήθηκε και έτσι το 1750 εκδιώχθηκε. Εργάστηκε ως ιεραπόστολος στους Ινδιάνους μέχρι το 1758, οπότε και έγινε πρόεδρος στο κολέγιο Πρίνστοουν. Πέθανε λίγους μήνες αργότερα.

Η μνήμη του τιμάται από τις Λουθηρανικές εκκλησίες στις 22 Μαρτίου.

## Παραπομπές


## Εξωτερικοί σύνδεσμοι
* 

Κατηγορία:Προτεστάντες θεολόγοι
Κατηγορία:Φιλόσοφοι του 18ου αιώνα
C2H4O

Ο μοριακός τύπος **C<sub>2</sub>H<sub>4</sub>O** μπορεί να αναφέρεται στα ακόλουθα τρία (3) ισομερή:
# αιθενόλη ή **βινυλική αλκοόλη** (ελάσσων ταυτομερές) με σύντομο συντακτικό τύπο CH2=CHOH. 
# αιθανάλη ή **ακεταλδεΰδη** (κύριο ταυτομερές) με σύντομο συντακτικό τύπο CH3CHO.
# οξιράνιο ή **εποξυαιθάνιο** ή **αιθυλενοξείδιο** με σύντομο συντακτικό τύπο 40px|Οξιράνιο.

Κατηγορία:Αποσαφηνίσεις χημικών τύπων
Κατηγορία:C2
Κατηγορία:Ακόρεστες ενώσεις
Κατηγορία:Οργανικές ενώσεις με οξυγόνο
Ντίτριχ Μπονχέφερ

Ο **Ντίτριχ Μπονχέφερ** (γερμ.: *Dietrich Bonhoeffer*, 4 Φεβρουαρίου 1906 - 9 Απριλίου 1945) ήταν Γερμανός Λουθηρανός ποιμένας και θεολόγος. 

Συμμετείχε στο Γερμανικό κίνημα αντίστασης κατά του Ναζισμού, και ήταν ιδρυτικό μέλος της Ομολογητικής Εκκλησίας, η οποία εκδήλωνε αντίθεση στο Ναζισμό. Η ανάμειξή του σε σχέδια μελών της γερμανικής Στρατιωτικής Υπηρεσίας Πληροφοριών, Abwehr, για τη δολοφονία του Αδόλφου Χίτλερ (βλ. «Μαύρο Παρεκκλήσι»), είχε ως αποτέλεσμα τη σύλληψή του, τον Απρίλιο του 1943, και μετέπειτα την εκτέλεσή του με απαγχονισμό τον Απρίλιο του 1945, λίγο πριν τη λήξη του πολέμου. Οι απόψεις του για το ρόλο του Χριστιανισμού στον κόσμο έχουν ασκήσει σημαντική επιρροή στην θεολογική σκέψη.

Η μνήμη του Ντίτριχ Μπονχέφερ, ως θεολόγου και μάρτυρα, τιμάται από τις Λουθηρανικές και τις Αγγλικανικές εκκλησίες στις 9 Απριλίου.

## Υποσημειώσεις


## Εξωτερικοί σύνδεσμοι

*Η βιογραφία του  Ντίτριχ Μπονχέφερ, από την σελίδα των εφηβικών προγραμμάτων των Ελεύθερων Ευαγγελικών Εκκλησιών

Κατηγορία:Προτεστάντες θεολόγοι
Κατηγορία:Γερμανοί αντιστασιακοί
Κατηγορία:Άγιοι της Αγγλικανικής Εκκλησίας
Αρχάγγελος Λακωνίας

μικρογραφία|Αρχάγγελος Λακωνίας 2022
Ο **Αρχάγγελος** είναι παραθαλάσσιος οικισμός της Πελοποννήσου στην Λακωνία.

## Γενικά στοιχεία
Ο Αρχάγγελος βρίσκεται την ανατολική ακτή του Λακωνικού Κόλπου, στο νότιο άκρο του ευρύτερου όρμου Ξυλής, η παραλία του οποίου διαγράφει ομώνυμο ορμίσκο. Απέχει περίπου 25 χιλιόμετρα Ν. από τους Μολάους (έδρα του δήμου) και 80 χιλιόμετρα ΝΑ. από την Σπάρτη.

Το όνομά του έλαβε από την ομώνυμη εκκλησία του χωριού που δεσπόζει στη παραλία του. Οι κάτοικοι του Αρχαγγέλου ασχολούνται κυρίως με την γεωργία και την αλιεία καθώς και με τον θερινό τουρισμό. Σημειώνεται ότι στη γύρω περιοχή έχουν εντοπιστεί κοιτάσματα μαγγανίου.

Ο Αρχάγγελος άλλοτε αποτελούσε οικισμό της κοινότητας Δαιμονίας της επαρχίας Επιδαύρου Λιμηράς του Νομού Λακωνίας. Αργότερα εντάχθηκε στο Δήμο Ασωπού και το 2011 στο στο Δήμο Μονεμβασιάς. Το 1971 αριθμούσε 24 μόλις κατοίκους, το 1981 έφθασαν τους 46, το 2001 αριθμούσε πλέον 66 κατοίκους, στην απογραφή του 2011 καταγράφηκαν 33 κάτοικοι και το του 2021 είναι 50.

## Δείτε επίσης
*Κατάλογος παραδοσιακών οικισμών της Ελλάδας

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάννικα   τομ.11ος, σελ.235.

Κατηγορία:Χωριά της περιφερειακής ενότητας Λακωνίας
Κατηγορία:Λακωνικός κόλπος
Τιογιοχίκο Καγκάουα

Ο **Τιογιοχίκο Καγκάουα** (ιαπων.: 贺 川 豊 彦 *Toyohiko Kagawa*, 10 Ιουλίου 1888-23 Απριλίου 1960) ήταν Ιάπωνας ειρηνιστής, Χριστιανός μεταρρυθμιστής, και εργατικός ακτιβιστής. Ο Καγκάουα έγραψε, μίλησε, και μελέτησε επί μακρόν, σχετικά με το τρόπο που οι Χριστιανικές αρχές μπορούν να εφαρμοστούν στη διάταξη της κοινωνίας.  Στην προσπάθειά του να βοηθήσει τους φτωχούς, οδηγήθηκε να ζήσει ανάμεσά τους. Ίδρυσε σχολεία, νοσοκομεία και εκκλησίες.

Κατά τη διάρκεια της ζωής του, ο Καγκάουα έγραψε πάνω από 150 βιβλία. Ήταν υποψήφιος για το Βραβείο Νόμπελ Λογοτεχνίας το 1947 και το 1948, και για το Βραβείο Νόμπελ Ειρήνης το 1954 και το 1955. Μετά το θάνατό του, Kagawa τιμήθηκε με το δεύτερο υψηλότερο τιμητικό τίτλο της Ιαπωνίας, εντασσόμενος στο Τάγμα του Ιερού Θησαυρού.

Η μνήμη του Τιογιοχίκο Καγκάουα, τιμάται από την Ευαγγελική Λουθηρανική Εκκλησία στην Αμερική και τις Αγγλικανικές εκκλησίες στις 23 Απριλίου.

## Παραπομπές


Κατηγορία:Προτεστάντες
Κατηγορία:Ιάπωνες ακτιβιστές
1-προπεν-1-όλη

Η **προπεν-1-όλη-1**  είναι  ονομασία δύο γεωμετρικών ισομερών αλκενολών, δηλαδή ακόρεστων άκυκλων μονοσθενών αλκοολών με ένα διπλό δεσμό. Συνήθως αντιπροσωπεύεται από τους τύπους CH3CH=CHOH και MeCH=CHOH. Με βάση το χημικό της τύπο, C3H6Ο έχει τα ακόλουθα οκτώ (8) ισομερή:
# Προπεν-2-όλη-1 ή **αλλυλική αλκοόλη** με σύντομο συντακτικό τύπο CH2=CHCH2OH.
# Προπενόλη-2 (ελάσσων ταυτομερές της προπανόνης) με σύντομο συντακτικό τύπο CH3C(OH)=CH2.
# Βινυλμεθυλαιθέρας ή **μεθοξυαιθένιο** με σύντομο συντακτικό τύπο CH3OCH=CH2.
# Κυκλοπροπανόλη με σύντομο συντακτικό τύπο 30 px.
# Προπανάλη (κύριο ταυτομερές) της προπεν-1-όλης-1 με σύντομο συντακτικό τύπο CH3CH2CHO.
# Προπανόνη (κύριο ταυτομερές) της προπενόλης-2 με σύντομο συντακτικό τύπο CH3COCH3.
# Οξετάνιο με σύντομο συντακτικό τύπο 50 px.
# Μεθυλοξιράνιο με σύντομο συντακτικό τύπο 80 px

## Χημικές ιδιότητες και παράγωγα

### Ταυτομέρεια

Βασική ιδιότητά της είναι η ταυτομέρεια με την προπανάλη, με την οποία βρίσκεται πάντα σε χημική ισορροπία, έντονα μετατοπισμένη σε όφελος της αλδεδης, η οποία όμως δεν είναι δυνατό να απομονωθεί χωρίς την παρουσία ανιχνεύσιμων ιχνών προπεν-1-όλης-1. Μπορεί να καταλυθεί προς την επιθυμητή κατεύθυνση με παρουσία οξέων,  βάσεων ή ουσιών που απομακρύνουν ποσότητες από τη μια από τις δύο ενώσεις:

400 px


### Αλογόνωση

Με επίδραση αλογόνου (X2) έχουμε προσθήκη του στην προπεν-1-όλη-1. Παράγεται αρχικά η ασταθής 1,2-διαλοπροπανόλη-1 που αφυδραλογονώνεται σχηματίζοντας τελικά 2-αλοπροπανάλη:


\mathrm{CH_3CH=CHOH + X_2 \xrightarrow{} CH_3CHXCH(X)OH \xrightarrow{} CH_3CHXCHO + HX} 


## Αναφορές και σημειώσεις


## Πηγές

* Γ. Βάρβογλη, Ν. Αλεξάνδρου, *Οργανική Χημεία*, Αθήνα 1972
* Α. Βάρβογλη, «Χημεία Οργανικών Ενώσεων», παρατηρητής, Θεσσαλονίκη 1991
* SCHAUM'S OUTLINE SERIES, ΟΡΓΑΝΙΚΗ ΧΗΜΕΙΑ, Μτφ. Α. Βάρβογλη, 1999
* Ασκήσεις και προβλήματα Οργανικής Χημείας Ν. Α. Πετάση 1982
* Δημήτριου Ν. Νικολαΐδη: Ειδικά μαθήματα Οργανικής Χημείας, Θεσσαλονίκη 1983.

Κατηγορία:Ελάσσονα ταυτομερή
Κατηγορία:Αλκενόλες
C3H6O

Ο μοριακός τύπος **C<sub>3</sub>H<sub>6</sub>O** μπορεί να αναφέρεται στα ακόλουθα εννέα (9) ισομερή:
# 1-προπεν-1-όλη (ελάσσων ταυτομερές της προπανάλης με σύντομο συντακτικό τύπο CH3CH=CHOH (σε δύο (2) γεωμετρικά ισομερή).
# 2-προπεν-1-όλη ή **αλλυλική αλκοόλη** με σύντομο συντακτικό τύπο CH2=CHCH2OH.
# Προπεν-2-όλη (ελάσσων ταυτομερές της προπανόνης) με σύντομο συντακτικό τύπο CH3C(OH)=CH2.
# Βινυλομεθυλαιθέρας ή **μεθοξυαιθένιο** με σύντομο συντακτικό τύπο CH3OCH=CH2.
# Κυκλοπροπανόλη με σύντομο συντακτικό τύπο 30 px.
# Προπανάλη (κύριο ταυτομερές) της 1-προπεν-1-όλης με σύντομο συντακτικό τύπο CH3CH2CHO.
# Προπανόνη (κύριο ταυτομερές) της προπεν-2-όλης με σύντομο συντακτικό τύπο CH3COCH3.
# Οξετάνιο με σύντομο συντακτικό τύπο 50 px.
# Μεθυλοξιράνιο με σύντομο συντακτικό τύπο 80 px

Κατηγορία:C3
Κατηγορία:Οργανικές ενώσεις με οξυγόνο
Κατηγορία:Αποσαφηνίσεις χημικών τύπων
Κατηγορία:Ακόρεστες ενώσεις
Μπολόνια ΦΚ 1909

Η **Μπολόνια ΦΚ 1909** (ιταλικά: *Bologna F.C. 1909*) είναι ιταλικός ποδόσφαιρικός σύλλογος με έδρα την πόλη Μπολόνια. Ιδρύθηκε στις 3 Οκτωβρίου 1909 από τον Αυστριακό Εμίλιο Άρνστέιν. Ο σύλλογος είναι το παρωνύμιο *rossoblù* (κυανέρυθροι) λόγω της κόκκινης και μπλε ριγέ φανέλας που φοράει η ομάδα. Η Μπολόνια έχει ως έδρα το Στάδιο Ρενάτο Νταλάρα, 38.279 θέσεων. Επίσης, καταλαμβάνει την 53η θέση στην κατάταξη με τις καλύτερες ομάδες του εικοστού αιώνα, όγδοη μεταξύ των ιταλικών ομάδων, σύμφωνα με το IFFHS.

## Ιστορία
Η Μπολόνια ΦΚ 1909 ιδρύθηκε στις 3 Οκτωβρίου του 1909 στο ζυθοποιείο *Ronzani* στη Via Spaderie ως «τμήμα για τον αθλητισμό σε υπαίθριο χώρο» της Τουριστικής Λέσχης Μπολονέζε. Η *Il Resto del Carlino* αναφέρει ως έτος ίδρυσης τις 4 Οκτωβρίου του 1909. Την σεζόν 2023-2024 η Μπολόνια τερμάτισε στην 5η θέση της Σέριε Α κερδίζοντας έτσι για πρώτη φορά στην ιστορία της το δικαίωμα να αγωνιστεί στο Τσάμπιονς Λιγκ. Την σεζόν 2024-2025 αγωνίστηκε , χωρίς να προκριθεί στον επόμενο γύρο , στο league phase της διοργάνωσης πετυχαίνοντας μια νίκη κόντρα στην Σπόρτινγκ Λισαβόνας με 2-1 εντός έδρας. Λόγο της κατάκτησης του Κυπέλλου Ιταλίας κόντρα στην Μίλαν την σεζόν 2025-2026 θα αγωνιστεί απευθείας στο league phase του ΟΥΕΦΑ Γιουρόπα Λιγκ.

## Τίτλοι
Η ομάδα της Μπολόνια έχει κατακτήσει 7 φορές το Πρωτάθλημα Ιταλίας και 3 φορές το Κύπελλο Ιταλίας. Διεθνώς, η Μπολόνια ήταν η πρώτη ιταλική ομάδα που κατάφερε να κερδίσει ευρωπαϊκό τρόπαιο, το 1932, το Κύπελλο Κεντρικής Ευρώπης, την αρχαιότερη ευρωπαϊκή διασυλλογική διοργάνωση, το οποίο κατέκτησε και σε δύο άλλες περιπτώσεις. Μεταξύ των διεθνών επιτυχιών εκτός Ιταλίας των *rossoblù* περιλαμβάνονται και ένα Κύπελλο Ιντερτότο. 

### Εγχώριοι
***[[Πρωτάθλημα ποδοσφαίρου Ιταλίας|Πρωτάθλημα Ιταλίας]]**
****Πρωταθλήτρια (7)**: 1924-25, 1928-29, 1935-36, 1936-37, 1938-39, 1940-41, 1963-64

***[[Κύπελλο Ιταλίας]]**
****Κυπελλούχος (3)**: 1970, 1974, 2025

***[[Μιτρόπα Καπ|Κύπελλο Κεντρικής Ευρώπης]]**
****Νικήτρια (3)**: 1932, 1934, 1961

### Ευρωπαϊκοί
***[[Κύπελλο Ιντερτότο ΟΥΕΦΑ|Κύπελλο Ιντερτότο]]**
****Νικήτρια (1)**: 1998

## Παραπομπές


## Εξωτερικοί σύνδεσμοι

*


Κατηγορία:Ιδρύσεις αθλητικών συλλόγων το 1909
Κατηγορία:Ιδρύσεις ποδοσφαιρικών ομάδων το 1909
Φεριάνα

Η **Φεριάνα**, γνωστή και με το λαογραφικό προσωνύμιο «*Ρόδο της Φεριάνας*», είναι πόλη της κεντρικής - δυτικής Τυνησίας και συγκεκριμένα του Κυβερνείου Αλ Κασράυν, από την πρωτεύουσα του οποίου Αλ Κασράυν, ή Κασερίν, απέχει 35 χλμ.. Από δε την Γκάφσα απέχει περίπου 75 χλμ., ενώ από την πρωτεύουσα Τύνιδα περί τα 340 χλμ.
Πρόκειται για παλαιά ιστορική πόλη συνοριακή των Βερβέρων. Είναι κτισμένη σε υψόμετρο 750 περίπου μέτρα κοντά στα Αλγερινά σύνορα. Έχει κλίμα ξηρό και άνυδρο. Κατά την απογραφή του 2004 ο πληθυσμός της αριθμούσε 24.198 κατοίκους, καλούμενοι Φεριανιανοί.

Στις 23 Ιουνίου του 1930 δοκιμάστηκε από σεισμό έντασης ΙΙΙ της κλίμακας Μερκάλι, καθώς και στις 15 Φεβρουαρίου του 1978 με ισχυρότερο σεισμό έντασης μέχρι V της ιδίας κλίμακας.

Βόρεια της πόλης αυτής βρίσκονται τα ερείπια της αρχαίας ρωμαϊκής πόλης Τελεπτής.
 
## Παραπομπές


## Πηγές
* "Εγκυκλοπαίδεια Πάπυρος Λαρούς Μπριτάννικα" τομ.59ος, σελ.232.

Κατηγορία:Πόλεις της Τυνησίας
Φουσάνα

Η **Φουσάνα** είναι πόλη της Τυνησίας και συγκεκριμένα του Κυβερνείου Αλ Κασράυν, από την πρωτεύουσα του οποίου Αλ Κασράυν, ή Κασερίν, απέχει 20 χλμ. Ο σιδηροδρομικός σταθμός της Φουσάνα βρίσκεται επί της σιδηροδρομικής γραμμής Τύνιδα - Γκάφσα.
 
Είναι κτισμένη σε  πρόποδες όρους μπροστά σε μία καταπράσινη κοιλάδα που διέρχεται ο ποταμός ελ Χατάμπ. Οι κάτοικοι της Φουσάνα ασχολούνται κυρίως με την γεωργία και με τη λατόμηση μαρμάρου που φέρει το όνομα «γκρίζο Φουσάνα».  Κατά την απογραφή του 2004 αριθμούσε 5.662 κατοίκους, καλούμενοι Φουσανιάνοι ή Φουσανιανοί.

## Παραπομπές


Κατηγορία:Πόλεις της Τυνησίας
Κέλυφος Almquist

Το **Κέλυφος Almquist** (**Almquist shell**, **A Shell**, **ash** ή **sh**) αρχικά δημιουργήθηκε από τον Kenneth Almquist σαν κλώνος της έκδοσης του κελύφους Bourne του SVR4 και στις μεταγενέστερες διανομές του BSD αποτελούσε ένα γρήγορο και μικρό κέλυφος του Unix συμβατό κατά POSIX που αντικαθιστούσε το κέλυφος Bourne. Αρχικά δεν είχε διόρθωση γραμμής ή ιστορικό εντολών, χαρακτηριστικά που ο Almquist πίστευε ότι έπρεπε να ανήκουν στον πρόγραμμα που έλεγχε το τερματικό.

Παραλλαγές του ash είναι εγκατεστημένες σαν το προεπιλεγμένο κέλυφος (/bin/sh) στο FreeBSD, στο NetBSD, στο DragonFly BSD και στο Minix. Το ash είναι επίσης αρκετά δημοφιλές σε ενσωματωμένα συστήματα Linux και ο κώδικάς του έχει ενσωματωθεί στο εκτελέσιμο πολλαπλών λειτουργιών BusyBox που χρησιμοποιείται συχνά σε αυτά. Η έκδοση του ash του Debian είναι γνωστή σαν κέλυφος Almquist του Debian (Debian Almquist Shell ή dash).

Κάποιες διανομές του Linux επίσης χρησιμοποιούν σαν προεπιλεγμένο κέλυφος κάποια έκδοση του ash, αν και το κέλυφος Bash είναι πιο δημοφιλές. Το Ubuntu συνδέει συμβολικά (symlink) το /bin/sh στο κέλυφος dash για ταχύτερη εκτέλεση των σεναρίων κελύφους, αλλά κρατά το Bash σαν το προεπιλεγμένο κέλυφος εισόδου χρήστη (login shell).

## Δείτε επίσης
* Κέλυφος Almquist του Debian
* test (Unix)

## Παραπομπές
*Παραλλαγές του Ash (Almquist Shell) 


Κατηγορία:Γλώσσες προγραμματισμού σεναρίων
Κατηγορία:Λογισμικό Unix
OBJ3

Η **OBJ3** είναι μια έκδοση της OBJ που βασίζεται στην επαναγραφή διατεταγμένων τύπων (order-sorted rewriting). Η OBJ3 είναι προσανατολισμένη σε agents και εκτελείται στην AKCL. Έχει πια (σημαντικό) ιστορικό ενδιαφέρον, λόγω της ύπαρξης νεότερων εκδόσεων της οικογένειας OBJ.

## Παραπομπές
* *Introducing OBJ3*, Joseph Goguen *et al.*, SRI-CSL-88-9, SRI International, USA, 1988. 

## Εξωτερικοί σύνδεσμοι
* Πληροφορίες και εγχειρίδιο της OBJ3 (μορφή PostScript) 

Κατηγορία:Λογισμικό απόδειξης θεωρημάτων
Κατηγορία:Συναρτησιακές γλώσσες προγραμματισμού
Κατηγορία:Τυπικές μέθοδοι
Μέι Ουίτμαν

Η **Μέι Ουίτμαν** (αγγλική γλώσσα: *Mae Margaret Whitman*, 9 Ιουνίου 1988) είναι Αμερικανίδα ηθοποιός. 

Γεννήθηκε στο στο Λος Άντζελες. Είναι γνωστή για το ρόλο της Κατάρα στη σειρά κινουμένων σχεδίων *[[Άβαταρ: Ο Τελευταίος Ανεμοδαμαστής|Avatar: The Last Airbender]]*.

## Φιλμογραφία

## Παραπομπές



## Εξωτερικοί σύνδεσμοι

*
*Mae Whitman at Movie Tome

Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κατηγορία:Αμερικανίδες ηθοποιοί φωνής
Ντάντε Μπάσκο

Ο **Ντάντε Μπάσκο** (, 29 Αυγούστου 1975) είναι Αμερικανός ηθοποιός.

## Φιλμογραφία

### Τηλεόραση

### Βιντεοπαιχνίδια

## Παραπομπές


## Εξωτερικοί σύνδεσμοι
* 
*

Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί φωνής
Σκάνδαλο Μεταλλείων Κασσάνδρας 2003

Το **Σκάνδαλο Μεταλλείων Κασσάνδρας 2003** αφορά σε αγορά και επαναπώληση των Μεταλλείων Κασσάνδρας από το Ελληνικό Δημόσιο, πρακτική την οποία η Ευρωπαϊκή Επιτροπή θεώρησε ως κρατική ενίσχυση κατά παράβαση της ευρωπαϊκής νομοθεσίας. 

Η ονομασία μεταλλεία Κασσάνδρας εμφανίζεται πρώτη φορά το 1893 και οφείλεται στην τότε ονομασία του σημερινού Νομού Χαλκιδικής, παρότι η θέση των μεταλλείων δεν είναι στη σήμερα αποκαλούμενη χερσόνησο Κασσάνδρας (το δυτικότερο «πόδι»), αλλά βρίσκεται στα βορειοανατολικά του Νομού.

Στην υπόθεση εμπλέκονται:
* ο Υφυπουργός Οικονομίας που υπέγραψε τη σύμβαση Χρήστος Πάχτας
* ο Ρουμάνος επιχειρηματίας της European Goldfields Frank Timis
* οι ιδιοκτήτες της Ελληνικός Χρυσός Γεώργιος Μπόμπολας και Δημήτριος Κούτρας

## Ιστορικό
Στις 12 Δεκεμβρίου 2003 το Ελληνικό Δημόσιο αγόρασε τα Μεταλλεία Κασσάνδρας από την εταιρία TVX Hellas (θυγατρική της καναδικής πολυεθνικής Kinross Gold) έναντι €11 εκατ. Την ίδια ημέρα το Ελληνικό Δημόσιο μεταπώλησε στην ίδια τιμή (€11 εκατ.) τα Μεταλλεία Κασσάνδρας μαζί με 70 άλλα περιουσιακά στοιχεία στην εταιρία Ελληνικός Χρυσός, θυγατρική της Ελληνική Τεχνοδομική ΑΕ. Η πώληση έγινε απευθείας, χωρίς δημόσιο διαγωνισμό, όπως ορίζει το Ευρωπαϊκό Δίκαιο. Έξι μήνες αργότερα η αξία των στοιχείων ενεργητικού των Μεταλλείων εκτιμούνταν σε €408 εκατ. 

Η συμφωνία μεταβίβασης περιείχε και άλλες ελαφρυντικές συνθήκες, όπως:
* η Ελληνικός Χρυσός απαλλάχτηκε από την υποχρέωση καταβολής φόρου μεταβίβασης
* η Ελληνικός Χρυσός κατέβαλε μειωμένες δαπάνες δικηγόρων και συμβολαιογράφων

Για την υπόθεση αυτή το 2009 η Ευρωπαϊκή Επιτροπή οδήγησε το Υπουργείο Οικονομίας, Ανταγωνιστικότητας και Ναυτιλίας στο Ευρωπαϊκό Δικαστήριο, καθώς η συναλλαγή αυτή θεωρήθηκε παράνομη κρατική ενίσχυση. Στη συνέχεια ο Υπουργός Οικονομικών Πέτρος Παπακωνσταντίνου προσέφυγε στο Ευρωπαϊκό Δικαστήριο υπέρ της ιδιωτικής εταιρίας.

Έως τον Δεκέμβριο του 2011 η European Goldfields κατείχε το 95% των μετοχών της Ελληνικός Χρυσός, οπότε και εξαγοράστηκε από την Eldorado Gold.

## Πηγές
* stratoni.net Μεταλλεία Κασσάνδρας
* rthess.gr  Επενδύσεις 1 δισ. ευρώ στα μεταλλεία Κασσάνδρας
* tovima.gr Στο Ευρωπαϊκό Δικαστήριο και για τα Μεταλλεία Κασσάνδρας
* protothema.gr Στην Ε.Ε. η πώληση-σκάνδαλο των Μεταλλείων Κασσάνδρας
* enet.gr Από Δράκουλας... κύριος

## Εξωτερικοί σύνδεσμοι
* Το χρυσό σκάνδαλο στις Σκουριές (*documentonews.gr* 18/09/2017)

Μεταλλειων Κασσανδρας
Μεταλλειων Κασσανδρας
Κασσανδρας
Κατηγορία:Δήμος Αριστοτέλη
Εκκλησία της Νορβηγίας

Η **Εκκλησία της Νορβηγίας** είναι η επίσημη θρησκεία και η μεγαλύτερη Χριστιανική εκκλησία στη Νορβηγία. Ανήκει στη Λουθηρανική Χριστιανική πίστη και έχει ως δογματική βάση της την Αγία Γραφή, το Σύμβολο Νικαίας/Κωνσταντινουπόλεως, το Σύμβολο των Αποστόλων, το Σύμβολο του Αθανασίου, την Μικρή Κατήχηση του Λούθηρου και την Ομολογία της Αυγούστας.

Η Εκκλησία της Νορβηγίας έχει κονγκρεγκασιοναλιστική και επισκοπική δομή, με 1.284 ενορίες και 11 επισκοπές. Επίσης, είναι μέλος του Παγκοσμίου Συμβουλίου Εκκλησιών. Αν και το 75.2% των Νορβηγών ανήκει στην Εκκλησία της Νορβηγίας, μόνο περίπου το 3% του πληθυσμού παρακολουθεί τις λειτουργίες της εκκλησίας πάνω από μία φορά το μήνα.

## Λατρεία
Στο επίκεντρο της εκκλησιαστικής ζωής είναι η Κυριακάτική Θεία Ευχαριστία, που συνήθως τελείται στις 11:00 το πρωί. Η λειτουργία μοιάζει με αυτήν της Καθολικής εκκλησίας. Η γλώσσα που χρησιμοποιείται είναι αποκλειστικά η νορβηγική, εκτός από το Κύριε ελέησον (*Kyrie Eleison*), και η υμνωδία γίνεται με τη συνοδεία εκκλησιαστικού οργάνου. Η Εκκλησία της Νορβηγίας βαπτίζει παιδιά, συνήθως νήπια, κατά τη διάρκεια της Κυριακάτικης λειτουργίας.

## Υποσημειώσεις


## Εξωτερικοί σύνδεσμοι
*Επίσημη σελίδα

Κατηγορία:Προτεσταντικές εκκλησίες
Κατηγορία:Λουθηρανισμός
Γκρέι ΝτεΛάιλ

Η **Γκρέι ΝτεΛάιλ** (αγγλικά: *Grey DeLisle*, 24 Αυγούστου 1973) που μερικές φορές πιστώνεται ως **Γκρέι Γκρίφιν** (*Grey Griffin*) είναι Αμερικανίδα τραγουδίστρια και ηθοποιός φωνής. Γεννήθηκε στο Φορτ Ορντ της Καλιφόρνια.

## Δισκογραφία

* 2000 – The Small Time
* 2002 – Homewrecker
* 2003 – Bootlegger, Vol. 1
* 2004 – The Graceful Ghost
* 2005 – Iron Flowers
* 2005 – Loggerheads (σάουντρακ για την ομώνυμη ταινία)
* 2006 – "Beautiful Dreamer" – Tribute to Stephen Foster (για αυτό το τραγούδι έλαβε Βραβείο Έμμυ)
* 2007 – Anchored in Love: A Tribute to June Carter Cash

## Φιλμογραφία

### Τηλεόραση

### Ταινίες

### Βιντεοπαιχνίδια

* 
* Arc the Lad: Twilight of the Spirits (2003)
* Baldur's Gate II: Shadows of Amn (2000) 
* Barbie Beauty Boutique (2003)
* Bayonetta (2009)
* Champions of Norrath (2004)
* Crash of the Titans (2007)
* Curious George (2006) 
* Dark Reign 2 (2000)
* Doom 3 (2005) 
* Dragon Age: Origins – Awakening (2010) 
* Escape from Monkey Island (2000) 
* Fallout Tactics: Brotherhood of Steel(2001)
* Happy Feet (2006) 
* Final Fantasy X-2 (2003) 
*  (2000)
* Gladius (2003) 
* The Grim Adventures of Billy & Mandy (2006) 
* Indiana Jones and the Infernal Machine (1999) 
* Invictus: In the Shadow of Olympus (2000)
* Jumpstart Baby
* Lego Batman: The Videogame (2008) 
* Marvel Super Hero Squad (βιντεοπαιχνίδι)
* Mass Effect (2007) 
* Mass Effect 2 (2010) 
* Metal Gear Solid: Peace Walker (2010) 
*  (2007)
*  (2006) 
* Ninja Gaiden II
* Tomb Raider: Anniversary (2007)
* Sacrifice (2000)
* Speed Racer (2007) 
* Star Wars Battlefront: Elite Squadron (2009) 
* Star Wars: Demolition (2000) 
* Star Wars: Force Commander
* Star Wars Jedi Knight: Jedi Academy (2003)
* Star Wars: Knights of the Old Republic II The Sith Lords (2004) 
* Star Wars: The Clone Wars – Bera Kazan
* Star Wars: The Force Unleashed (2008) 
* Starcraft II: Wings of Liberty
* Robots
* Tomb Raider Underworld (2008) 
*  (2004) 
* X-Men Legends (2004) 
* X-Men Legends II: Rise of Apocalypse (2005)

## Παραπομπές


## Εξωτερικοί σύνδεσμοι

*Official website  
*
*Anination, Includes an Interview with Grey Delisle
*Animation portfolio at Sandie Schnarr Talent Agency 
*Commercial portfolio at Sandie Schnarr Talent Agency 

Κατηγορία:Αμερικανίδες τραγουδίστριες
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κατηγορία:Αμερικανίδες ηθοποιοί φωνής